Държавен вестник, бр. 22, 2014 г., стр. 17

БРОЙ  22	
Д Ъ Р Ж А В Е Н  В Е С Т Н И К 	
СТР.  17  
ходите по чл. 57, ал. 1, в размер 29 на сто от 
приходите от продажба чрез търг на всички 
разпределени на Република България квоти 
за инсталации, се разходват за:
1. плащане на вноските на Република Бъл­
гария в Зеления фонд за климата, създаден 
в съответствие с чл. 11 от РКОНИК, или в 
други международни екологични фондове;
2. екологични проекти в съответствие с 
националните стратегии и планове;
3. трансфер по бюджета на Министерството 
на околната среда и водите.
(2) Редът и начинът за разходване на при­
ходите по ал. 1 и по чл. 57 се определят с 
постановление на Министерския съвет.
Раздел ІХ
Администриране на националния регистър 
за търговия с квоти за емисии на парникови 
газове
Чл. 59. (1) Изпълнителният директор на 
ИАОС изпълнява функциите на национален 
администратор на НРТКЕПГ.
(2) Редът и начинът на администриране 
на НРТКЕПГ се определят с наредбата по 
чл. 5, т. 3.
(3) Националният администратор на 
НРТКЕПГ проверява дали информацията и 
документите по член 22, параграф 1, член 24, 
параграф 4 и член 25, параграф 4 от Регламент 
(ЕС) № 389/2013 са пълни, актуални, точни 
и достоверни.
(4) Националният администратор на 
НРТКЕПГ се подпомага от Министерството 
на вътрешните работи, Министерството на 
правосъдието, Министерството на инвести­
ционното проектиране и от Изпълнителна 
агенция „Българска служба за акредитация“.
Чл. 60. Решенията на изпълнителния ди­
ректор на ИАОС в качеството му на национа­
лен администратор съгласно Регламент (ЕС) 
№ 389/2013 са индивидуални административни 
актове и се обжалват по реда на Администра­
тивнопроцесуалния кодекс.
Чл. 61. Титулярите на партиди, админис­
трирани от националния администратор, 
заплащат такса за вписването им в регистъра 
на Европейския съюз и годишен абонамент 
за обслужване съгласно тарифата по чл. 72 от 
Закона за опазване на околната среда.
Раздел Х
Достъп до информация
Чл. 62. Министърът на околната среда и 
водите предоставя на обществеността пълна 
информация относно решенията, свързани 
с разпределянето на квоти, информация за 
дейности по проекти, в които участва Ре­
публика България или за участие в които е 
упълномощила други лица, и докладите за 
емисиите, които се изискват във връзка с раз­
решителните за емисии на парникови газове 
по реда на Закона за достъп до обществена 
информация или глава втора от Закона за 
опазване на околната среда в зависимост от 
характера на исканата информация.
Чл. 63. (1) Изпълнителният директор на 
ИАОС публикува ежегодно на интернет стра­
ницата на ИАОС:
1. национални доклади по инвентаризация 
на емисии на парникови газове за Република 
България;
2. годишни верифицирани доклади на 
оператори на инсталации и на авиационни 
оператори;
3. имената на операторите на инсталации и 
на авиационните оператори, които нарушават 
изискванията за връщане на достатъчно квоти, 
съответстващи на верифицираните им емисии.
(2) Министърът на околната среда и водите 
публикува ежегодно на интернет страницата 
на Министерството на околната среда и во­
дите годишните верифицирани доклади по 
чл. 66, ал. 1.
(3) Факти и обстоятелства, с изключение 
на информацията по ал. 1 и по чл. 64, станали 
известни на компетентните органи във връзка 
с дейността им по тази глава, представляват 
служебна тайна и подлежат на разкриване на 
други физически и юридически лица и/или 
административни органи само по силата на 
нормативен акт.
Г л а в а  п е т а
ДРУГИ МЕРКИ ЗА НАМАЛЯВАНЕ ЕМИ­
СИИТЕ НА ПАРНИКОВИ ГАЗОВЕ
Раздел I
Намаляване на емисиите от течни горива и 
енергия за транспорта
Чл. 64. (1) Доставчиците на течни горива 
и енергия за транспорта намаляват плавно 
емисиите на парникови газове на единица 
енергия от целия жизнен цикъл на доставя­
ните течни горива и енергия спрямо основ­
ните стандарти за горивата през 2010 г., за да 
достигнат най-малко 6 на сто крайно общо 
намаление до 31 декември 2020 г.
(2) Лицата по ал. 1 постигат намалението 
на емисиите на парникови газове на единица 
енергия от целия жизнен цикъл на доставя­
ните течни горива и енергия за транспорта 
чрез комплексни мерки, като:
1. използването на биогорива, които от­
говарят на критериите за устойчивост съг­
ласно Закона за енергията от възобновяеми 
източници;
2. използването на алтернативни горива;
3. използването на изкопаеми горива с нис­
ко ниво на емисии на парникови газове при 
добива на суров петрол и преработката му.